На основу члана 93. Закона о локалној самоуправи („Службени гласник РС'', бр. 129/2007, 83/2014- други закон, 101/2016 - други закон и 47/2018), члана 181. став 1. Закона о државном премеру и катастру („Службени гласник РС”, бр. 72/09, 18/10, 65/13, 15/15 – УС, 96/15 и 47/17 – аутентично тумачење), члана 9. Уредбе о адресном регистру („Службени гласник РС“, број 63/17) и члана 11. Статута општине Чајетина, уз прибављену сагласност Министарства државне управе и локалне самоуправе број 015-05-00078/2021-24 од 14. децембра 2021.године , Скупштина општине Чајетина, на седници одржаној дана 25. августа 2022.године , донела је

**ОДЛУКУ О ДОПУНИ И ИЗМЕНИ ОДЛУКЕ О УТВРЂИВАЊУ НАЗИВА УЛИЦА И ДРУГИХ ДЕЛОВА НАСЕЉЕНИХ МЕСТА**

**Члан 1.**

У Одлуци о утврђивању назива улица и других делова насељених места ( ''Службени лист општине Чајетина '' број 1/2022 ) у члану 24. – Насељено место Златибор- улице , после редног броја 143. додају се нове улице и то:

144. **Видоје Шукиловић**- улица која се од улице Миладина Пећинара пружа поред хотела '' Златибор'' и која пролази поред одмаралишта ''Нарцис'' и завршава се на улици Панта Мијаиловића код хотела '' Палисад'';

145. **Гондола-** улица која од улице Рујанска , код објекта '' Калман'' пролази поред почетне станице '' Голд Гондола'' и води до кружног тока код хотела '' Торник '';

146. **Рада Јовановића-** улица која од улице Гондола , код почетне станце ''Голд Гондола'' води до Постројења за пречишћавање отпадних вода на Златибору;

**Члан 2.**

 У истој одлуци у насељеном месту Златибор- улице ', мења се назив улице под редним бројем 49- Крива Бреза у улицу  **'' Брезак''**

**Члан 3.**

 Ова одлука ступа на снагу даном доношења и биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-69/2019-01 од 25.августа 2022. године**

 **ПРЕДСЕДНИК**

 **Скупштине општине,**

 *Арсен Ђурић*